AlexejDobrolubov/national_council_slovak_2010 huggingface dataset:
49. schôdza NR SR - 10.deň - A. dopoludnia
Dátum: 2026-04-28
Poslanec: Kéry, Marián 
Druh vystúpenia: Vystúpenie s faktickou poznámkou

Vy, keď ste boli v detských časoch, vy ste museli mať veľmi rada pieseň od Darinky Rolincovej „Až raz budem učiteľkou“, pretože vy ste tu predviedli to, že my sme žiačikovia, ktorí majú len poslušne sedieť, nemôžu sa ani usmievať a vy nás tu budete mentorovať. Na začiatku ste mali celkom dobrý úvod, ale potom ste skĺzli do roviny poučovania, nadradenosti a zosmiešňovania politického oponenta. Je pravda, že v roku 2023 sa v programovom vyhlásení vlády ocitla veta alebo konštatovanie, že máme ambíciu rozšíriť voľbu poštou, čo sa týka prezidentských volieb. Ale po prvé, tajnosť, ktorú vy spochybňujete, tu nie je zaručená pri voľbe poštou a druhá vec, nedá sa to technicky riešiť, pretože prezidentské voľby sú dvojkolové a rozdiel medzi prvým a druhým kolom týchto volieb je dvojtýždňový. A teraz ja nechápem vašu logiku, keď hovoríte a snažíte sa presvedčiť občanov Slovenskej republiky, osobitne tých, ktorí žijú v zahraničí, že im chceme zobrať právo voliť. Veď to nie je pravda, veď vy klamete v priamom prenose. My práve týmto návrhom zákona rozširujeme možnosť zúčastniť sa občanom žijúcim v zahraničí, aby mohli sa zúčastniť, trebárs prezident. A viete, už vynášate tie súdy dopredu, ale počkajme si a porovnajme trebárs, koľko občanov Slovenskej republiky žijúcich v zahraničí sa zúčastnilo v posledných parlamentných voľbách v roku 2023 a koľko to bude trebárs, keď schválime túto novelu zákona v roku 2027. Pán poslanec Dostál.
49. schôdza NR SR - 9.deň - B. popoludní
Dátum: 2026-04-27
Poslanec: Kéry, Marián 
Druh vystúpenia: Vystúpenie s faktickou poznámkou

Rado, my dvaja máme vždy ambíciu viesť debatu, ktorá je konštruktívna, vecná, kultivovaná, založená na argumentoch a, žiaľ, viacerí poslanci z Progresívneho Slovenska nie sú schopní takejto diskusie a niektorým by som kryvdil, nájdu sa aj výnimky, ale oveľa pohodlnejšie je im byť útoční, vecní, vecní, nevedia, čo je urážlivé, a to je oveľa pre nich pohodlnejšie. Mňa teší, že si spomenul aj to, že viacerí poslanci z PS dnes využili možnosť vystúpiť v rozprave a nikto z nás ich pritom nerušil. Ale v piatok sme boli svedkami úplne niečoho iného. Keď si ty išiel predstaviť tento návrh zákona, tak najmä poslankyne z Progresívneho Slovenska neustále vykrikovali a rušili, ale mali pripravený ten svoj scenár a boli ochotné to doviesť do konca. Mrzí ma, že pri tom veľkom množstve vystúpení poslankýň a poslancov z Progresívneho Slovenska ani jeden v rozprave nedokázal viesť polemiku o tom najfundamentálnejšom, a to je tá charakteristika tých volieb, ktoré sú priame, rovné, všeobecné a tajné. A som veľmi rád, že si im to pripomenul. Veľmi dobre si všimol aj to, že v posledných parlamentných voľbách Slováci žijúci v zahraničí požiadali o voľbu a to číslo bolo vysoké. 73 000 voličov požiadalo, ale naozaj vrátilo sa necelých 59 000 a ja sa tiež pýtam. Áno, niektorí si to možno rozmysleli, niektorí možno zabudli, ale možno mohlo sa stať aj to, že niektorí tú obálku skutočne poslali a vinou pošty doručená nebola, ale toto tých ľudí v opozičných laviciach absolútne netrápi. A chcem ťa poprosiť, aby si nereagoval na invektívy, ktoré určite zaznejú v radoch poslancov z opozície, a zostal vecný akosi. Ďakujem. Pán poslanec
49. schôdza NR SR - 9.deň - B. popoludní
Dátum: 2026-04-27
Poslanec: Kéry, Marián 
Druh vystúpenia: Vystúpenie s faktickou poznámkou

Vystúpení. Začnem prvou konkrétnou otázkou. Viete, kto prvý prišiel s návrhom zatvoriť zastupiteľský úrad v Kodani? Bol to minister zahraničných vecí a európskych záležitostí Ivan Korčok, toho času váš zahraničnopolitický expert. Zhodneme sa minimálne na jednej veci, že je dobré, že od roku 2004 sme súčasťou Európskej únie, ale Európska únia je výnimočná v tom, že podporuje voľný pohyb osôb, vecí, tovarov a služieb. Potom nechápem vašu poznámku o tom, že veľa slovenských študentov študuje v zahraničí. A teraz neviem, či vám to vadí alebo je to dobré, lebo mne osobne je to sympatické, že máme šikovných študentov, ktorí dokážu študovať na zahraničných univerzitách. Ako, čo by ste chceli? Im zakázať, aby v takom veľkom množstve neodchádzali do zahraničia? Potom ste mali paralelu s tým, že keď na Slovensku sa volí napríklad v zariadení sociálnych služieb, že tam nie je plenta. Ale pani poslankyňa, vždycky s volebnou urnou idú minimálne dvaja členovia volebnej komisie a práve títo dvaja členovia majú garantovať tú legitímnosť a demokraciu. Viete, keby sme boli osamelým nejakým ostrovom v rámci Európy, ale veď je obrovské množstvo štátov, ktoré zrušili voľbu poštou, napríklad Francúzsko. Tak povedzte, je Francúzsko nedemokratický štát? Hovoríte o tom, že my len obmedzujeme. Ja napríklad hovorím, že my týmto návrhom zákona rozširujeme možnosť zúčastniť sa Slovákom žijúcim v zahraničí, ktorí niektorí platia dane na Slovensku, ale iní neplatia dane na Slovensku, že sa budú môcť napríklad zúčastniť aj prezidentských volieb. Pani poslankyňa Maciellová. Ďakujem za slovo, pán predsedajúci.
49. schôdza NR SR - 9.deň - B. popoludní
Dátum: 2026-04-27
Poslanec: Kéry, Marián 
Druh vystúpenia: Vystúpenie s faktickou poznámkou

Názory sú absolútne legitímne, ale rovnako tak legitímne sú aj naše pohľady. Potom, čo som si vypočul, mám pre vás tri nie dobré správy. Tá prvá je, že či sa vám to páči alebo nie, voľby budú stále všeobecné, rovné, priame a tajné. Tá druhá zlá správa sa týka toho, že ak prejde táto novela, tak to bude znamenať koniec takzvanej obálkovej demokracie. A naozaj hlavná myšlienka je, že voľby nie sú e-shop, ale najvyšší výdobytok demokracie. A naozaj máme ambíciu nahradiť neisté posielanie obálok osobným a podľa mňa štandardným hlasovaním na zastupiteľských úradoch. A tretia zlá správa sa týka aj toho právneho piliera, pretože táto novela je v plnom súlade s Európou. Našu cestu potvrdzuje aj judikát Európskeho súdu pre ľudské práva z roku 2012, ktorý jasne hovorí, že štát má právo vyžadovať osobnú prítomnosť voliča a nejde o porušenie práva slobodne voliť. Európsky súd pre ľudské práva dokonca uznal, že zákonodarca má oprávnený záujem o medzikarp v občanoch žijúcich v zahraničí na otázky, ktoré sa týkajú predovšetkým osôb žijúcich priamo v danom štáte. A na záver, hovorili ste o tom, že by vás nikdy nenapadlo rozmýšľať o tom, že či v nemocniciach tí chorí, či by mohli mať obmedzené právo, ale vy beťár 1, keď ste o tom hovorili, tak ste o tom minimálne rozmýšľali. Ďakujem. Tam posadzuj.
49. schôdza NR SR - 5.deň - B. popoludní
Dátum: 2026-04-21
Poslanec: Kéry, Marián 
Druh vystúpenia: Vystúpenie s faktickou poznámkou

100. Ďakujem pekne za slovo, pán predsedajúci. Pani poslankyňa, priznám sa, že aj na môj vkus ste príliš často odbáčali od témy, ako je v tom texte jednej veľmi dobrej slovenskej skupiny, a bez smerovky, jak sa povie. Viete, buď ste nečítali ten návrh zákona, alebo ho nepochopili, pretože on nehovorí o tom, že súčasné volebné obdobie sa má predĺžiť. To sa týka až toho budúceho obdobia, ktoré sa chystáte vy vyhrať a vládnuť, takže vám by to malo vyhovovať. Ďalšia vec, viete, najskôr ste kritizovali tých, ktorí tu veľmi málo sedia v Národnej rade. Potom ste kritizovali tých, ktorí tu sedia veľmi často, že vidíte tieto tváre, s takou infantilnou poznámkou, že zrejme nemajú nič iné na práci. A teraz posledná vec, náš prezident, váš prezident. Pani poslankyňa, veď vy ste nejako od nedele opäť zmenili svoje stanovisko. Keď som vám vyčítal, že častokrát používate výraz, že to je váš prezident, nie náš, citujem vás, tak dneska ste povedali opäť, že, áno, je to tak, ale v nedeľu ste mi tvrdili, že vy ste také nikdy nič nepovedali, že ste dokonca nepovedali ani, že veríte viacej ukrajinskému prezidentovi ako slovenskému prezidentovi. Tak prosím vás, buďte vo svojich vyjadreniach konzistentná. O nič iné vás nežiadam. A naozaj podpredseda Národnej rady Peter Žiga mal pravdu v tom, že vy ste sa nevenovali tomuto návrhu zákona, ale rekapitulácii toho, čo vládna koalícia stihla alebo nestihla. Myslím, že máte na viac.
52. schôdza NR SR - 12.deň - B. popoludní
Dátum: 2026-06-11
Poslanec: Kramplová, Dagmar 
Druh vystúpenia: Vystúpenie

Veľmi pekne. Takže ja by som ešte v rámci rozpravy, tak ako som povedala, bol podaný pozmeňujúci návrh, ktorý je zverejnený a ktorý som si osvojila. Ešte mi dovoľte, aby som prečítala odôvodnenie. Keďže aj pani poslankyňa, ktorá predo mnou vystupovala, nevedela presne tú sumu, hoci som to povedala. Pozmeňujúcim návrhom sa navrhuje zvýšiť príspevok na pohreb zo sumy 200 € na sumu 250 € namiesto pôvodne navrhovanej sumy 500 €. Navrhovaná úprava zachováva základný sociálny účel návrhu zákona, teda posilnenie pomoci pozostalým pri uhradení v rade výdavkov spojených so zabezpečením pohrebu, zároveň však predstavuje rozpočtovo primeranejšie riešenie. Zmena sa dotýka výlučne výšky príspevku na pohreb. Nemení sa okruh oprávnených osôb, podmienky nároku, spôsob uplatnenia nároku ani postup pri poskytovaní príspevku. Ide preto o vecne úzky a legislatívne čistý zásah, ktorý zvyšuje podporu pozostalých bez neprimeraného navýšenia výdavkov verejnej správy a tak, ako som povedala, som si tento pozmeňujúci návrh osvojila. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Kramplová, Dagmar 
Druh vystúpenia: Vystúpenie

Ďakujem, takže len pár poznámok. Párkrát tu bolo povedané, že, ak zomrie bezdomovec alebo teda nejaký osamelý človek, takže teda tam by to snáď bolo nejakým spôsobom opodstatnené, tak ale povedzme si, ako zomrie bezdomovec alebo teda osamelý človek, tak toho pochováva už dnes obec, ktorá bude určite rada, ak teda tiež si uplatní takýto príspevok a povedzme si, že sú to pohreby, ktoré sú bez účasti verejnosti a úplne, úplne najlacnejšie. Čiže to je jedna vec. Druhá vec, chcela by som pánovi poslancovi Viskupičovi veľmi pekne poďakovať za jeho vecnú diskusiu, teda najmä v prvých tých dvoch bodoch, ktoré diskutoval k našim zákonom, aj keď som teda v mnohom s vami nesúhlasila, ale teda naozaj to boli vecné diskusie. V tomto prípade ste už skĺzli kdesi inde, čo ma mrzí, lebo hovoriť tuná o ako, no, tak nehnevajte sa na mňa, to už bolo trošičku kdesi podstatne prestrelené. Ďalej, že 17 rokov. Áno, 17 rokov, čo je veľmi smutné, sa tuná nejakým spôsobom, sa tuná nejakým spôsobom, sa tuná nejakým spôsobom veľmi ľudská sociálna dávka, budem to zdôrazňovať stále a dookola a po tých 17 rokoch v stave, v akom ostali po vás, vážená opozícia, financie v tomto štáte, sme si nemohli dovoliť hneď navrhnúť sumu 500 €, hoci sme to mali v pláne. Takže práve preto sme s tým prišli dnes a tiež ešte treba povedať, že je trošičku iná inflácia, všeobecná inflácia, inflácia, čo sa týka pohrebu, pohrebných služieb. Iným spôsobom sa vyvíja. Pani poslankyňa Šrobová tuná zamdlievala nad tým, že až 16 miliónov € by to bolo viac. Ale je to stále menej ako vyše 20 miliónov, ktoré odrová vláda odsúhlasila Sorosovej nadácii Otvorenej spoločnosti. Takže si myslím, že týchto 16 miliónov bude určite účelnejšie vynaložené pre občanov našej spoločnosti. Čiže na záver, áno, táto dávka je skutočne silne sociálna, kedy pozostalí zažívajú naozaj ťažké chvíle. Nezomierajú len úplne starí ľudia, úplne len tí, ktorí si vedeli našetriť. Osudy sú rôzne a zdá sa mi to ako úplne nemiestne, aby nejaké podklady a doklady a ja neviem čo v takýchto ťažkých chvíľach pozostalí nosili niekde na úrady práce, sociálnych vecí a rodiny. Ja si myslím, že Slovensko je tak vyspelá spoločnosť, že si túto dávku môže dovoliť. Ďakujem. Chce sa vyjadriť
49. schôdza NR SR - 14.deň - B. popoludní
Dátum: 2026-05-05
Poslanec: Kramplová, Dagmar 
Druh vystúpenia: Vystúpenie

Predsedajúci, vážené pani poslankyne, vážení páni poslanci. Za skupinu poslancov Dagmar Kramplová, Roman Michalko, Andrej Danko a Milan Garaj predkladám návrh novely zákona, ktorým sa mení zákon č. 238 z roku 1998 o príspevku na pohreb v znení neskorších predpisov. Návrh zákona nadväzuje na legislatívnu zmenu prijatú v roku 2024, ktorou sa z iniciatívy poslancov Slovenskej národnej strany zvýšil príspevok na pohreb na 200 € po dlhom období, to je 17 rokov, zo sumy 79,67 € na 200 € 2024, ktorou sa z iniciatívy poslancov Slovenskej národnej strany zvýšil príspevok na pohreb na 200 € po dlhom období, to jest 17 rokov, zo sumy 79,67 € na 200 €. Platná právna úprava ustanovuje výšku príspevku na pohreb sumou 200 € a predložený návrh ju zvyšuje na 500 €. Dôvodom predloženia tohto návrhu zákona je pokračujúci rast cien pohrebných služieb a ďalších výdavkov spojených so zabezpečením pohrebu, v dôsledku čoho súčasná suma príspevku prestala zodpovedať reálnym nákladom. Podľa dostupných orientačných údajov sa celkové náklady na pohreb na Slovensku pohybujú spravidla v rozpätí od 1000 do 3000 €. Príspevok vo výške 200 € tak v súčasnosti nepokrýva ani 30 % týchto nákladov, ale len ich menšiu časť, čo oslabuje jeho reálny kompenzačný význam a znižuje rozsah pomoci poskytovanej pozostalým v období bezprostredne po smrti blízkej osoby. Predkladatelia vychádzajú aj z regionálneho porovnania. V Českej republike je pohrebné ustanovené sumou 5000 Kč. V Poľskej republike sa od 1. januára 2026 zvyšuje pohrebné na 7000 poľských zlotových, čo je v prepočte takmer 1000 €. Zo súčasného porovnania vyplýva, že slovenská právna úprava zostáva vo vzťahu k porovnateľným štátom regiónu nižšia a len v obmedzenej miere odráža skutočné náklady spojené s pohrebom. Cieľom návrhu zákona je zvýšiť príspevok na pohreb zo sumy 200 € na sumu 500 € tak, aby štátna sociálna dávka vo väčšej miere zodpovedala svojmu účelu, ktorým je príspevok na úhradu výdavkov spojených so zabezpečením pohrebu zomrelého. Dôstojnosť človeka nekončí smrťou. Právo na dôstojný pohreb, dôstojnú rozlúčku a odchod z tohto sveta je vizitkou vyspel ej spoločnosti. Ďakujem za podporu tohto návrhu.
49. schôdza NR SR - 7.deň - A. dopoludnia
Dátum: 2026-04-23
Poslanec: Kramplová, Dagmar 
Druh vystúpenia: Vystúpenie s faktickou poznámkou

Chcem. Áno, vypustili sme časť označovania na obale, to je pravda, ale tiež treba povedať, že sme od tohto zámeru úplne neopustili a v podstate aj kvôli tomuto ten legislatívny proces trval dlhšie a teda posúvame aj jeho účinnosť. V prípade označovania priamo na obaloch musíme komunikovať s Európskou, je to fakt. Teda tá komunikácia v podstate začala a určite sa k tomuto ešte vrátime a tento návrh zákona doplníme aj o túto povinnosť. Ďakujem
52. schôdza NR SR - 6.deň - B. popoludní
Dátum: 2026-06-02
Poslanec: Kosová, Ingrid 
Druh vystúpenia: Vystúpenie s faktickou poznámkou

Za slovo, pán Danko. Ja by som sa chcela totiž vyjadriť k tým vašim slovám tiež o tom, že mimovládky sú paraziti, pretože si myslím, že je to teda absolútne neslýchané. Reagujte na... Áno, áno, ja reagoval na to, lebo pani Irena Bihariová to povedala vo svojom „všetci nie ste“ správe, takže reaguj na to a môžem sa teda aj k vám mne obrátiť, keď sa rozprávam. Beriete mi čas, tak mi vráťte teraz minimálne 20 sekúnd za to, že ste mi zobrali čas, pán Danko. Viete čo, pán Danko, toto je fakt nehorázne, že furt, keď ja mám nejakú faktickú, tak vy mi musíte do toho vstupovať. A neviem, či ste na mňa nejako zameraný negatívne alebo čo, ale naozaj sa mi to nepáči, ja si to vyprosujem. A takisto si vyprosujem, že ste v relácii hovoril o tom, že členky a členovia PS sú príživníci nacucnutí na štát a dokonca, že zneužívajú chudobu alebo rómsku tému na to, aby mohli žiť zo štátnych dotácií. Tak ja by som sa chcela spýtať, že čo si to vlastne dovoľujete. Dať takéto vyhlásenie v komerčnej televízii... Prosím, pani poslankyňa, v dobrom, aj aby vám čas neplynul. Nereagujete na moju reláciu, ale na vystúpenie pani poslankyne. Nech sa páči. To povedal. Takže sa pýtam, že čo si to vlastne dovoľujete, pretože bez podania nejakých dôkazov a faktov jednoducho takéto veci hovoríte a toto je presne šírenie nenávisti. Toto je presne polarizovanie spoločnosti a nepomôže vám ani tá prevencia, o ktorej tu dneska celý deň hovoríme. A ja sa chcem spýtať, že keďže som štatutárkou dvoch občianskych združení, či aj ja som príživníčka. Pretože som niekoľko projektov, desiatok projektov vo vzťahu k Rómom robila či už deťom alebo matkám a založila som niekoľko škôl. A dokonca montessori školy, kde chodia deti z majority. Takže sa pýtam, či aj ja som príživníčka. A ja si to vyprosujem a žiadam, aby ste sa nám všetkým ospravedlnili. Pani Kleinert dotlieskala. Takže pokračujeme.
52. schôdza NR SR - 6.deň - A. dopoludnia
Dátum: 2026-06-02
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo. No, milé kolegyne, kolegovia, včera bol Medzinárodný deň detí. A sociálne siete naozaj zaplavili často aj gýčové statusy vládnych politikov a dozvedeli sme sa naozaj dojemné slová o tom, aké je dôležité chrániť deti, ich bezpečnosť, pretože sú budúcnosťou tejto našej krajiny. A samotný Šutaj Eštok, pán minister vnútra, hovorí o tom, vráťme deťom bezpečnosť a pozornosť dospelých. Veľmi milé. No, ja by som bola veľmi rada, keby sa držal svojich vlastných slov, lebo deti naozaj nepotrebujú nejakú roadshow s účasťou drogových dílerov za 750 000. Deti a ich rodičia nepotrebujú, aby si z peňazí daňových poplatníkov robil pán minister vnútra svoju osobnú kampaň politickú. To je fakt. A pridávam sa teda aj k kolegyni pani Gažovičovej, lebo aj ja by som sa teda rada spýtala, že či pán minister školstva Tomáš Drucker, ktorý tu sedí, naozaj odobril túto okázalú a škodlivú kampaň a či to považuje za dobrú prevenciu, napríklad proti šikane a proti ostatným neduhom. V podstate my dneska žijeme naozaj krízu duševného zdravia a učitelia to cítia každý deň v tých školách. Ja som naozaj privítala, že ste teraz urobili aj nový kľúč na podporu podporných tímov, pretože to je presne to, čo tí učitelia potrebujú, aby mali viacej asistentov v školách, aby v každej škole boli podporné tímy, ktoré túto prevenciu budú robiť. No ale realita je trochu iná, lebo k nám sa dostávajú rôzne informácie od rôznych škôl, že od septembra naopak dochádza v mnohých školách k zníženiu týchto úväzkov. Tak tu sa presne ukazuje to pokrytectvo tejto vlády, že na jednej strane robia okázalú roadshow a kampaň a strany HLAS a na druhej strane Ministerstvo školstva urobí niečo také, že možno v mnohých školách prídu.
52. schôdza NR SR - 4.deň - A. dopoludnia
Dátum: 2026-05-29
Poslanec: Kosová, Ingrid 
Druh vystúpenia: Vystúpenie s faktickou poznámkou

Aj ja. Chcem podporiť toto vyhlásenie svojich kolegov. A chcem povedať, že ide naozaj o bezbrehé klamstvo, ktoré tu zaznieva z koalície. Mám taký pocit, že z klamstva vládnej koalície sa stal normálne, regulérny, každodenný pracovný nástroj. To, čo tu predvádzate, s tým, že Michal Šimečka povedal, že chce rušiť výsluhové dôchodky policajtov a vojakov, je absolútne čistý, vedomý výmysel. Nikdy nič také nepovedal a vy vedome, naozaj vedome prekrúcate jeho vyhlásenia. Viete, takéto praktiky, si spomínam, že sme tu zažívali v 90. rokoch za vlády pána Mečiara. A potom som mala pocit, na chvíľu sa zdalo, že tento slovenský politický priestor získal nejaké, ja neviem, protilátky možno a zmietol zo stola takéto bohapusté lži, že sa politika teda zakladala viac na odborných debatách a na faktoch, ale vy ste túto politickú kultúru naozaj vrátili o 30 rokov dozadu. Robíte z toho buď lacný kabaret alebo továrňu naozaj na šírenie dezinformácií. A samozrejme, hlavným dirigentom tohto festivalu nie je nikto iný ako Tibor Gašpar alebo sám minister vnútra Matúš Šutaj Eštok. Buď obžalovaný človek alebo človek, ktorý namiesto riadenia kolabujúcej polície a riešenia naozaj reálnych problémov slovenskej bezpečnosti trávi dni natáčaním hlúpych videí. Osobne si myslím, že pán Šutaj Eštok sa ako troll asi aj narodil, fungoval predtým a funguje aj teraz ako troll a ja dúfam, že čoskoro z politiky odíde ako troll. Ďalšiu rozpravu vystúpi pán poslanec Lőveczky. Osobne si myslím, že pán Šutej Eštok sa ako troll asi aj narodil, fungoval predtým a funguje aj teraz ako troll a ja dúfam, že čoskoro z politiky odíde ako troll. Ďalšiu rozpravu vystúpi pán poslanec Ledecký.
52. schôdza NR SR - 3.deň - B. popoludní
Dátum: 2026-05-28
Poslanec: Kosová, Ingrid 
Druh vystúpenia: Vystúpenie s faktickou poznámkou

Po tomto príhovore ani neviem, čo dodať, ale škoda, že teda nemôžem reagovať. Na vás, pán minister. Ale ja to nechápem, pretože všetky relevantné inštitúcie, Rada pre rozpočtovú zodpovednosť, MBU, NKÚ, KOZ, všetci jednoducho hovoria, relevantné a nezávislé inštitúcie, nie ministerstvo a vláda, hovoria, že ste zbabrali konsolidáciu a že neviete riadiť verejné financie. A vám, keď tu niekto teraz povie nejaké relevantné fakty, v akom stave je naša krajina, tak miesto toho, aby ste argumentovali, tak čo urobíte? Zaútočíte. No lebo, keď nie sú argumenty, tak prídu útoky a hlúposti o Oderovi a Lego kockách. Tak to ste presní vy. Skúste vecne. To by bolo lepšie. Ja by som vám len pripomenula, keď tak veľmi hovoríte o tom, ako sa ľuďom v tejto krajine dobre žije. Vážená vláda Slovenskej republiky. Ja neviem, či chodíte na výjazdy, lebo my chodíme. My sa ľudí teda pýtame, že ako sa im darí. A ja som teda nepočula, že by boli spokojní. Že sú ceny super alebo že im rastie životná úroveň. Takmer milión ľudí v tejto krajine žije v riziku chudoby. Všakže? A to nie sú len tí ľudia, ktorí nerobia, ktorí sú v hmotnej núdzi, ako často veľmi radi hovoríte, o lenivých, nezamestnaných, ktorí nechcú pracovať a podobne. To sú ľudia, ktorí normálne pracujú na plný úväzok a aj tak nemajú z čoho žiť. Pán Mierna tu hovorí o tom, že však ľuďom sa dobre žije, veď sú plné parkoviská, chodia na dovolenky. Ja by som vám len pripomenula, že 36 % ľudí si nevie dovoliť dovolenku raz za rok mimo Slovenska. Toto je realita. A vy tu hovoríte, ako sa im dobre žije. A ešte horšie je to, keď náhodou majú nejaký výpadok, že sa im
52. schôdza NR SR - 3.deň - B. popoludní
Dátum: 2026-05-28
Poslanec: Kosová, Ingrid 
Druh vystúpenia: Vystúpenie s faktickou poznámkou

Veľmi dobre hovoril o príčinách úpadku Ty si veľmi dobre hovoril o príčinách úpadku tejto krajiny a veľmi dobre si zhrnul, že tu nejde o žiadny externý vplyv, ale skôr o to, že sa tu kradne ako po nebi bohom. A výsledkom tohto kradnutia je aj to, že dlh verejnej správy presiahol už 60 %. Ja, ak si dobre spomínam, tak nás viažu nejaké zákony a jedným z tých zákonov je zákon o dlhovej brzde. Ja sa pýtam, že prečo sa tento zákon o dlhovej brzde neuplatňuje, lebo podľa tohto zákona sme tu už mali viac ako pol roka hlasovať o dôvere, respektíve v našom prípade o vyslovení nedôvery tejto vlády. Ako je to možné, že si len tak ľubovoľne porušujete zákon? A v tomto kontexte ma pobavil v tejto správe o pokroku box 3, kde sa píše o tom, ako tento zákon o dlhovej brzde je asymetrický, nejednoznačný, zastaralý a teda treba ho novelizovať. A veľmi ma to pobavilo, lebo viete, to je také isté, ako keby ja som teraz išla stovkou po obci a zastavil ma policajt. Chcel by odo mňa pokutu alebo vodičský preukaz a ja by som mu povedala: „Viete čo, ja vám to nedám, lebo ja som poslankyňa Národnej rady a mne tento zákon nevyhovuje, pretože by to narušilo môj rodinný rozpočet, tak ja jednoducho mám už taký, že novelizovaný zákon o cestnej premávke a ja ho schválim v tom parlamente a potom bude stovka povolená, takže vám tie peniaze nedám.“ Tak toto je presne, to ste vy v priamom prenose. Vy dodržujete zákony len vtedy, keď vám vyhovujú a prispôsobujete si zákony podľa toho, ako vám vyhovujú. To je smutné, fakt, že smutné. Ďalej vystúpi v rozprave pán poslanec Štefunko, nech sa páči.